CELEX: 32015R1191
Language: sk
Date: 2015-07-20 00:00:00
Title: Vykonávacie nariadenie Komisie (EÚ) 2015/1191 z 20. júla 2015 o neschválení Artemisia vulgaris L. ako základnej látky v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Text s významom pre EHP)

21.7.2015   
            
            
               SK
            
            
               Úradný vestník Európskej únie
            
            
               L 193/122
            
         VYKONÁVACIE NARIADENIE KOMISIE (EÚ) 2015/1191
   z 20. júla 2015
   o neschválení Artemisia vulgaris L. ako základnej látky v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s článkom 13 ods. 2,
   keďže:
   
               (1)
            
            
               V súlade s článkom 23 ods. 3 nariadenia (ES) č. 1107/2009 bola Komisii 26. apríla 2013 doručená od Institut Technique de l'Agriculture Biologique (ITAB) žiadosť o schválenie Artemisia vulgaris ako základnej látky. K uvedenej žiadosti boli pripojené informácie požadované v článku 23 ods. 3 druhom pododseku.
            
         
               (2)
            
            
               Komisia požiadala Európsky úrad pre bezpečnosť potravín (ďalej len „úrad“) o odbornú pomoc. Úrad predložil Komisii 25. augusta 2014 technickú správu o predmetnej látke (2). Komisia predložila Stálemu výboru pre rastliny, zvieratá, potraviny a krmivá 27. januára 2015 revíznu správu (3) a návrh tohto nariadenia o neschválení Artemisia vulgaris.
            
         
               (3)
            
            
               Z dokumentácie poskytnutej žiadateľom vyplýva, že Artemisia vulgaris L. spĺňa kritériá potravín podľa definície v článku 2 nariadenia Európskeho parlamentu a Rady (ES) č. 178/2002 (4). Alkoholické nápoje z druhu Artemisia sú však uvedené v časti B prílohy III k nariadeniu (ES) č. 1334/2008 Európskeho parlamentu a Rady (5), v ktorej sa stanovujú maximálne množstvá určitých látok prirodzene sa vyskytujúcich v arómach a zložkách potravín s aromatickými vlastnosťami v určitých viaczložkových potravinách v stave pripravenom na konzumáciu, do ktorých sa pridávajú arómy a/alebo zložky potravín s aromatickými vlastnosťami. Podľa článku 6 nariadenia (ES) č. 1334/2008 sa vo viaczložkových potravinách uvedených v časti B nesmú prekročiť maximálne množstvá v dôsledku použitia aróm a/alebo zložiek potravín s aromatickými vlastnosťami. Druh Artemisia teda nemožno použiť ako potravinu bez kvalifikácie.
            
         
               (4)
            
            
               V technickej správe úradu týkajúcej sa expozície prevádzkovateľov, pracovníkov, ostatných prítomných osôb, spotrebiteľov a necieľových organizmov tujónu, eukalyptolu a gáfru.
            
         
               (5)
            
            
               Komisia vyzvala žiadateľa, aby predložil svoje pripomienky k technickej správe úradu a k návrhu revíznej správy. Žiadateľ predložil svoje pripomienky, ktoré boli dôkladne preskúmané.
            
         
               (6)
            
            
               Napriek argumentom, ktoré žiadateľ uviedol, nie je možné vyvrátiť obavy týkajúce sa danej látky.
            
         
               (7)
            
            
               Z tohto dôvodu nebolo v revíznej správe Komisie preukázané, že požiadavky stanovené v článku 23 nariadenia (ES) č. 1107/2009 sú splnené. Preto je vhodné neschváliť Artemisia vulgaris L. ako základnú látku.
            
         
               (8)
            
            
               Toto rozhodnutie nemá vplyv na predloženie ďalšej žiadosti o schválenie Artemisia vulgaris L. ako základnej látky v súlade s článkom 23 ods. 3 nariadenia (ES) č. 1107/2009.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Neschválenie základnej látky
   
      Artemisia vulgaris L. sa neschvaľuje ako základná látka.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Výsledok konzultácií s členskými štátmi a EFSA, pokiaľ ide o žiadosť týkajúcu sa základnej látky Artemisia vulgaris na použitie v prípravkoch na ochranu rastlín ako insekticíd/repelent na sady, vinohrady a zeleninu. Podporná publikácia EFSA 2014: EN-644. 36 s
   
      (3)  http://ec.europa.eu/sanco_pesticides/public/?event=homepage
   
      (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).
   
      (5)  Nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (Ú. v. EÚ L 354, 31.12.2008, s. 34).